OpenLLM-France/wikimedia huggingface dataset:
# Vilanòva d'Alèir

Vilanova d'Alier (Vilanòva d'Alèir en occità; Villeneuve-d'Allier en francès) és un municipi francès del departament de l'Alt Loira, a la regió d'Alvèrnia-Roine-Alps.
# Weston (Massachusetts)

Weston és un poble ubicat al comtat de Middlesex a l'estat estatunidenc de Massachusetts. Al cens de 2010, constava que tenia 11.261 habitants i una densitat poblacional de 250,86 persones per km².

## Geografia

Weston està ubicat a les coordenades 42° 21′ 38″ N, 71° 18′ 12″ O﻿ / ﻿42.36056°N,71.30333°O﻿ / 42.36056; -71.30333 Segons l'Oficina del Cens dels Estats Units, Weston té una superfície total de 44,89 km², 43,57 km² corresponen a terra ferma i el 2,93% o 1,32 km² és aigua.

## Demografia

Segons el cens de 2010, hi havia 11,261 habitants a Weston. La densitat de població era de 250,86 hab./km². Dels 11,261 habitants, un 85,35% corresponia a la població blanca, el 2,04% a població afroamericana, el 0,07% amerindis, el 9,89% asiàtics, el 0,62% eren d'altres races i el 2,02% pertanyien a dos o més races. Del total de la població el 2,61% eren hispanoamericans de qualsevol raça.

## Referències

* ↑ «Sistema geogràfic d'informació dels noms» (en anglès). [Consulta: 29 març 2016].
* ↑ «Cens oficial de Weston» (en anglès). Oficina del Cens dels Estats Units. [Consulta: 29 març 2016].

## Enllaços externs

* Pàgina oficial del poble de Weston
# Vlkas

Vlkas és un poble i municipi d'Eslovàquia que es troba a la regió de Nitra, al sud-oest del país. El 2021 tenia 316 habitants.

## Història

La primera menció escrita de la vila es remunta al 1231.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «Obec Vlkas» (en eslovac). e-obce.sk. [Consulta: 7 agost 2022].
# Villamayor

Villamayor és un municipi de la província de Salamanca, a la comunitat autònoma de Castella i Lleó. Limita al Nord amb Castellanos de Villiquera, a l'Est amb Villares de la Reina, al Sud amb Salamanca, al Sud-oest amb Doñinos de Salamanca, a l'Oest amb Carrascal de Barregas i Florida de Liébana i al Nord-oest amb Valverdón.

## Demografia

Evolució demogràfica :
| 1991 | 1996 | 2001 | 2004 |
| 1201 | 2337 | 3518 | 4221 |

## Enllaços externs

* Enllaç a Wikisalamanca
# Villamayor de Monjardín

Villamayor de Monjardín és un municipi de Navarra, a la comarca d'Estella Oriental, dins la merindad d'Estella. Limita al nord amb Igúzquiza, al sud amb Los Arcos, a l'est amb Luquin i Barbarin i a l'oest amb Abaigar, Olejua i Etaio.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 118 | 119 | 130 | 127 | 124 | 120 | 123 | 135 | 140 | 140 | 139 |
| Fonts: Villamayor de Monjardín i Institut d'Estadística de Navarra |||||||||||

## Història

La història del municipi aquesta lligada al castell situat a la part alta del poble. El castell va ser un gran baluard davant la invasió morisca i va ser pres pel rei don Sanç Garcés I en l'any 908, després de fort combat contra els seus ocupants, ja que constituïa la ferma fortalesa del poderío musulmà en la comarca. Posteriorment el castell va ser donado pel rei Sanç II de Navarra al monestir d'Iratxe, però va passar més tard a poder de la Catedral de Pamplona per donació de Sanç el Gran; molt més tard apareix com propietat de Fadrique Álvarez de Toledo, II Duc d'Alba, tal vegada com premi per la invasió de Navarra en 1512. Durant les guerres carlines va sofrir alternativament l'ocupació per part dels exèrcits centralistes i carlistas.
# Villamartín de Don Sancho

Villamartín de Don Sancho és un municipi de la província de Lleó a la comunitat autònoma de Castella i Lleó. Forma part de la comarca de Sahagún.

## Demografia

Evolució demogràfica :
| 1991 | 1996 | 2001 | 2004 |
| 262 | 218 | 197 | 180 |
# Volvenç

Volvent és un municipi francès del departament de la Droma, a la regió d'Alvèrnia-Roine-Alps.
# Xalet Miramar

El Xalet Miramar o del Nin és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un edifici residencial aïllat. Està aixecat respecte el nivell del passeig. Es compon de planta baixa i una planta pis sota coberta a quatre vessants de la que sobresurt una torratxa de planta quadrada amb coberta de pavelló. L'edifici principal està format per tres cossos i torratxa amb dos cossos de planta baixa que formen terrat superior.
Les parets de càrrega són de pedra i totxo. Els forjats són bigues de ferro i revoltó ceràmic i de bigues de fusta i cairons vidriats.
Les façanes són de pedra carejada d'aparell irregular. Consta d'un atri amb tres arcades de mig punt i columnes de fust llis amb base i capitell. El balcó i les baranes dels terrats són de ceràmica vidriada. Trobem obertures amb llinda, d'arc rebaixat i de mig punt. Presència d'un ràfec perimetral important.

## Referències

* 1 2 3 «Xalet Miramar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 novembre 2017].
# Xie Caizhen

En una onomàstica xinesa Xie es el cognom i Caizhen el prenom.
Xie Caizhen (xinès simplificat: 謝采貞). Actriu i directora de cinema xinesa. Considerada per diverses fonts com la primera dona directora de cinema a la Xina.

## Biografia

De Xie Caizhen no es coneixen dades personals, com la data i lloc de naixement o mort. Només s'ha publicat que que el seu germà Xie Yunqing (谢云卿), nascut l'any 1906, que interpretà amb ella a "Els crits dels orfes", va tenir una prolífica carrera d'actor, actuant en una cinquantena de pel·lícules entre 1925 i 1937; fins i tot va escriure i dirigir una pel·lícula l'any 1929: "Don't Change Your Husband" o "Kisses Once" (情海重吻), amb Lyton Wong, o Wang Naidong (王乃东) aparentment adaptació d'una comèdia homònima de Hollywood dirigida per Cecil B. DeMille el 1919, protagonitzada per Gloria Swanson.

#### Carrera d'actriu

La seva trajectòria abasta els anys 1920-1930, és a dir, el gran període del cinema mut xinès. Va treballar per primera vegada a la Societat de Teatre d'Ombres de Xangai (上海影戏公司), fundada el 1920 pel director Dan Duyu (但杜宇) al districte de Zhabei de Shanghai.

#### Directora de cinema

L'any 1925, la Nanxing Film Company (南星影片公司) li va permetre fer la seva primera i única pel·lícula: "Les llàgrimes d'un orfe" o "Els crits dels orfes" (孤雏悲声), en anglès "An Orphans Cry". Xie no només la va dirigir, sinó que també va escriure el guió i interpretà el paper principal. El film és un melodrama familiar que planteja una visió de la vida de les dones de la classe treballadora de l'època. Es va estrenar al Victoria Theatre de Shanghai el 19 de desembre de 1925. L'estrena de la pel·lícula, va generar molta expectació i un gran èxit, en part pel fet que Xie era una dona i per una altra per la complexitat de la història. Els diaris locals van informar que la pel·lícula va romandre als cinemes durant vuit dies a causa de la gran demanda (la durada mitjana d'una pel·lícula a les sales era de tres o quatre dies en aquell moment) i tenia un rècord de taquilla força important.

## Filmografia destacada com actriu

| Any | Títol xinès | Títol anglès |
| 1924 | 弟弟 | Little Brother |
| 1925 | 苦學生 | The Student’s Hard Life |
| 1925 | 孝女復仇記 | Filial Girl Takes Revenge |
| 1925 | 重返故鄉, | Some Girl / Return to the Hometown |
| 1925 | 小公子 | Little Master |

## Referències

* 1 2 «Xie Caizhen – Women Film Pioneers Project». [Consulta: 12 març 2023].
* 1 2 3 «chinesemovies.com.fr». [Consulta: 12 març 2023].
* ↑ Yuanyuan, Zhao. «Breaking ground and making waves: Eight noteworthy women in Chinese cinema» (en anglès americà), 22-09-2022. [Consulta: 12 març 2023].
# William Diehl

William Diehl (Jamaica, 4 de desembre de 1924 - Atlanta, 24 de novembre de 2006) va ser un fotoperiodista i escriptor nord-americà, autor de diverses novel·les policíaques i de thrillers legals.

## Biografia

Diehl va estudiar a la Universitat de Missouri i ben aviat va començar la seva carrera de periodista i fotoreporter a Atlanta. Amb 50 anys, va començar a escriure la seva primera novel·la, Sharky's Machine (1978), que narra la història d'un policia que treballa a la brigada antivici després d'haver estat acomiadat de la brigada antidroga. Aquesta novel·la es va adaptar el 1981 en una pel·lícula nord-americana dirigida per Burt Reynolds, doblada al català amb el títol La brigada de Sharky.
Després de quatre novel·les més, el 1992 va escriure el thriller psicològic i legal, Primal Fear. Va crear el personatge de Martin Vail, un advocat encarregat de defensar un client que pateix un trastorn de doble personalitat. Aquest últim està acusat d'apunyalar un arquebisbe que l'havia fet participar amb altres nens en orgies pedòfiles en un cor d'escolanets. Aquesta novel·la es va adaptar el 1996 en una pel·lícula nord-americana dirigida per Gregory Hoblit, doblada al català amb el títol Les dues cares de la veritat. Martin Vail es converteix en procurador general d'Illinois en les altres dues altres novel·les que conformen la trilogia de Vail: Show Of Evil (1995) i Reign in Hell (1997).
Diehl va morir d'aneurisma de l'aorta a l'hospital de la Universitat Emory d'Atlanta el 24 de novembre de 2006.

## Obres
### Sèrie Martin Vail

* Primal Fear (1992)
* Show Of Evil (1995)
* Reign in Hell (1997)

### Novel·les independents

* Sharky's Machine (1978)
* Chameleon (1981)
* Hooligans (1984)
* Thai Horse (1987)
* The Hunt (1990)
* Eureka (2002)
* Seven Ways to Die (2012) (coescrita amb Kenneth John Atchity) (publicació pòstuma)

## Filmografia
### Adaptacions al cinema

* 1981: La brigada de Sharky (Sharky's Machine), film estatunidenc realitzat per Burt Reynolds, amb Burt Reynolds, Charles Durning, Vittorio Gassman i Brian Keith de protagonistes.
* 1996: Les dues cares de la veritat (Primal Fear), film estatunidenc realitzat per Gregory Hoblit, amb Richard Gere, Laura Linney i Edward Norton de protagonistes.

## Referències

* ↑ Woo, Elaine «William Diehl, 81; war experiences influenced writer’s popular thrillers». Los Angeles Times, 28-11-2006.
* ↑ «William Diehl, Best-Selling Author Of 'Primal Fear' and Other Thrillers» (en anglès). Washington Post. ISSN: 0190-8286.
* ↑ Press, The Associated «William Diehl, 81, Novelist, Dies» (en anglès). The New York Times, 29-11-2006. ISSN: 0362-4331.
* ↑ Press, Europa. «EEUU.- Fallece el escritor norteamericano William Diehl, autor del best-seller 'Primal Fear'», 27-11-2006. [Consulta: 30 abril 2020].
# Yan Xiang (Dinastia Han)

Yan Xiang :
| Xinès tradicional: | Xinès tradicional: | 閻象 |
| Xinès simplificat: | Xinès simplificat: | 阎象 |
    En aquest nom xinès, el cognom és Yan.
Yan Xiang va ser un ministre servint sota el senyor de la guerra Yuan Shu durant el període de la tardana Dinastia Han Oriental de la història xinesa. Va reprendre a Yuan Shu que estava tractant d'emprar el segell imperial per simular ser l'emperador, contant-li la rondalla del Rei Wen de Zhou, que va prestar servei a l'emperador, tot i que posseïa les 2/3 parts del país. Però Yuan Shu creia en una profecia que havia predit la seva ascensió al tron i va ignorar a Yan.

## Vegeu també

* Llista de persones dels Tres Regnes

## Referències

* Chen Shou. Records of Three Kingdoms, Llibre de Wei, Capítol 6, Biografies de Dong Zhuo, els dos Yuan, i Liu Biao. Yue Lu Shu She, 2002. ISBN 7-80665-198-5.
* Zizhi Tongjian, vol. 62.
# Yorkville

«Yorkville» té aquests significats:
* Yorkville (Comtat de Placer), despoblat de Califòrnia
* Yorkville (Illinois)
* Yorkville (Ohio)
* Yorkville (Nova York)
* Yorkville (Tennessee)
* Yorkville (Toronto)
# Zdeněk Dohnal

Zdeněk Dohnal (Znojmo, districte de Znojmo, 11 d'agost de 1948) va ser un ciclista txecoslovac, d'origen txec, que competí en el ciclisme en pista. Va participar en dues edicions dels Jocs Olímpics.

## Palmarès

* 1978
** Vencedor d'una etapa al Ytong Bohemia Tour

## Enllaços externs

* Fitxa a sitiodeciclismo.net
* Fitxa a museociclismo.it
# Zdeněk Nehoda

Zdeněk Nehoda (Hulín i Kroměříž, 9 de maig de 1952) és un exfutbolista txec de la dècada de 1970.
Fou 91cops internacional amb la selecció txecoslovaca amb la qual participà en la Copa del Món de Futbol de 1982 i fou campió d'Europa a l'Eurocopa de 1976.
Pel que fa a clubs, defensà els colors de FC Dukla Praga, SV Darmstadt 98, Grenoble Foot 38 i Royal Standard de Liège.

## Palmarès
### Dukla Praga

* Lliga txecoslovaca de futbol: 1977, 1979, 1982
* Copa txecoslovaca de futbol: 1970, 1981, 1983

### Txecoslovàquia

* Eurocopa de Futbol: 1976

## Referències

* ↑ Mamrud, Roberto. «Zdeněk Nehoda - International Appearances». RSSSF, 21-02-2004. [Consulta: 2 octubre 2012].
* ↑ Zdeněk Nehoda - estadístiques internacionals al lloc web de l'Associació de Futbol de la República Txeca (txec)
* ↑ World Cup The All-time World Cup Team
* ↑ Zdeněk Nehoda a National-Football-Teams.com (anglès)
* ↑ Czech Footballer of the Year
# Yao (Osaka)

Yao (八尾市, Yao-shi) és una ciutat i municipi de la prefectura d'Osaka, a la regió de Kansai, Japó. Yao és la novena ciutat més poblada de la prefectura i es troba a l'àrea metropolitana d'Osaka, actuant com a ciutat dormitori d'aquesta. La ciutat és seu de l'Aeroport de Yao i lloc d'invenció del Kawachi ondo, balls emprats a la festivitat de l'obon.

## Geografia

La ciutat de Yao es troba de manera no oficial a la regió de Nakakawachi o Kawachi central i limita amb la ciutat d'Osaka a l'oest, amb la prefectura de Nara a l'est, amb Fujiidera i Kashiwara al sud i amb Higashiosaka al nord. El riu Yamato, que fa de limit natural entre les ciutats d'Osaka i Sakai, passa pel terme municipal de Yao des de la prefectura de Nara.

## Història

Fins a l'era Meiji, l'àrea on ara es troba Yao formava part de l'antiga província de Kawachi. El municipi de Yao va ser fundat l'1 d'abril de 1948.

## Transport
### Ferrocarril

* Companyia de Ferrocarrils del Japó Occidental
** Estació de Shiki
** Estació de Yao
** Estació de Kyūhōji
* Ferrocarril Kinki Nippon (Kintetsu)
** Estació de Kyūhōjiguchi
** Estació de Yao-Kintetsu
** Estació de Kawachi-Yamamoto
** Estació de Takayasu
** Estació d'Onji
** Estació de Hattorigawa
** Estació de Shigisanguchi
** Estació de Takayasuyama
* Metro d'Osaka
** Estació de Yaominami

### Carretera

* Autopista de Kinki
* Nacional 25
* Nacional 170

## Agermanaments

* Usa, prefectura d'Ōita, Japó.
* Wake, prefectura d'Okayama, Japó.
* Shingū, prefectura de Wakayama, Japó.
* Gojō, prefectura de Nara, Japó.
* Bellevue, estat de Washington, EUA. (1969)
* Jiading, Shanghai, RPX. (1986)

## Ciutadans notables

* Shōgo Arai, governador de la prefectura de Nara.
* Ichirō Matsui, governador d'Osaka (2011-2019) i alcalde d'Osaka.
* Takashi Miike, director cinematogràfic.
* Etsushi Toyokawa, actor de cinema.

## Referències

* ↑ «八尾市» (en japonès). [Consulta: 11 gener 2021].
* 1 2 3 «About Yao City（八尾市の概要）» (en japonès), 01-04-2018.
# Yorkshire (desambiguació)

«Yorkshire» té aquests significats:
* Geografia:
** Yorkshire, comtat històric d'Anglaterra.
** Yorkshire (Nova York), concentració de població designada pel cens dels Estats Units a l'estat de Nova York.
** Yorkshire (Ohio), població dels Estats Units a l'estat d'Ohio.
** Yorkshire (Virgínia), concentració de població designada pel cens dels Estats Units a l'estat de Virgínia.
** North Yorkshire, comtat del nord d'Anglaterra.
** South Yorkshire, comtat situat al nord d'Anglaterra.
** West Yorkshire, comtat d'Anglaterra.
* Miscel·lània: Terrier de Yorkshire, raça de gos.
# Àhmad ibn Muhàmmad

* Per a altres significats, vegeu «Àhmad ibn Muhàmmad (visir gaznèvida)».
Àhmad ibn Muhàmmad fou fill de Muhammad ibn Mahmud, sultà de Gazni. Després de la derrota davant el seljúcides a la batalla de Dandankan (maig de 1040) el sultà Massud I ibn Mahmud es va retirar a l'Índia però després de creuar l'Indus en direcció a Lahore, fou deposat per l'exèrcit (desembre de 1040) i fou proclamat sultà el seu germà cec Abu Ahmad Muhammad ibn Mahmud, però eren els amirs de l'exèrcit els que dominaven la situació. El seu fill Ahmad va ser el més influent dels prínceps i el gener de 1040 va fer matar Masud que havia estat tancat a la fortalesa de Girf. Les forces militars van retornar cap a Gazni on mentre s'havia fet proclamar sultà Mawdud ibn Masud, el fill de Massud I que havia retornat de Balkh amb l'exèrcit que lluitava contra els seljúcides. Mawdud va sortir de Gazni cap a l'est i es van trobar prop de Jalalabad, a un lloc anomenat Nagrahar, on Mawdud va obtenir la victòria (març de 1041). Fatahbad fou fundada en aquest lloc en honor de la victòria obtinguda. Muhammad ibn Mahmud, el seu fill Ahmad ibn Muhammad i tots els altres fills menys un foren capturats i executats per ordre de Mawdud ibn Masud per haver tingut part en l'assassinat del seu pare. Tots els implicats "turcs i tadjiks" foren executats.

## Bibliografia

* C.E. Bosworth, The Later Ghaznavids.
# Àcid fosfoenolpirúvic

L'àcid fosfoenolpirúvic i el corresponent anió, el fosfoenolpiruvat, és un compost que té un gran importància en el metabolisme cel·lular, ja que té un enllaç fosfat d'alta energia implicat en la glicòlisi i la gluconeogènesi. En plantes, el compost intervé també en la fixació del carboni i en la síntesi d'alguns compostos aromàtics. En bacteris, està involucrat en la generació d'energia metabòlica mitjançant el sistema fosfotransferasa.

## Glicòlisi

Durant la glicòlisi, el fosfoenolpiruvat prové de la catàlisi del 2-fosfoglicerat mitjançant l'enzim enolasa. El fosfoenolpiruvat transfereix el seu grup fosfat d'alta energia per acció de la piruvat cinasa, generant piruvat i ATP mitjançant el procés de fosforilació a nivell de substrat.

## Gluconeogènesi

Durant la gluconeogènesi, el fosfoenolpiruvat es produeix per descarboxilació de l'oxalacetat i hidròlisi d'una molècula de GTP; aquesta reacció és catalitzada per l'enzim fosfoenolpiruvat carboxiquinasa, sent a més el pas limitant en el procés.

## Referències

* ↑ «BioCarta - Charting Pathways of Life». [Consulta: 17 agost 2007].
* ↑ «InterPro: IPR008209 Phosphoenolpyruvate carboxykinase, GTP-utilising». [Consulta: 16 setembre 2009].
* «Àcid fosfoenolpirúvic». Gran Enciclopèdia Catalana. Barcelona: Grup Enciclopèdia Catalana.
# Àcid fosfínic

Àcid hipofosforós (HPA), o àcid fosfínic, és un fòsfor oxiàcid i un potent agent reductor amb la fórmula molecular H₃PO$_{2.}$ És un compost incolor de baixa fusió, que és soluble en aigua, dioxà i alcohols. La fórmula d’aquest àcid s’escriu generalment H₃PO₂, però una presentació més descriptiva és HOP(O)H₂, que ressalta el seu caràcter monopròtic. Les sals derivades d’aquest àcid s’anomenen hipofosfits.

## Bibliografia

** Cotton, F. Albert; Wilkinson, Geoffrey; Murillo, Carlos A.; Bochmann, Manfred (1999), Advanced Inorganic Chemistry (6th ed.), Nova York: Wiley-Interscience, ISBN 0-471-19957-5
** ChemicalLand21 Listing Arxivat 2013-01-02 at Archive.is
** Corbridge, D. E. C.. Phosphorus: An Outline of its Chemistry, Biochemistry, and Technology. 5th. Amsterdam: Elsevier. ISBN 0-444-89307-5.
** Popik, V. V.; Wright, A. G.; Khan, T. A.; Murphy, J. A.. «Hypophosphorous Acid». A: Encyclopedia of Reagents for Organic Synthesis. Nova York: J. Wiley & Sons, 2004. DOI 10.1002/047084289X.
** Rich, D. W.; Smith, M. C.. Electroless Deposition of Nickel, Cobalt & Iron. Poughkeepsie, NY: IBM Corporation, 1971.

## Referències

* ↑ Greenwood, Norman N. Butterworth-Heinemann. Chemistry of the Elements (en anglès). 2a, 1997. ISBN 978-0-08-037941-8.
# Àixraf

«Àixraf» té aquests significats:
* Islam: Àixraf (àrab: أشرف) és el nom donat als que reclamen ser descendents de Mahoma per via de la seva filla Fàtima; la paraula és el plural de xarīf (xerif "noble") derivat de xarafa "d'alt bressol"
* Llinatge: Àixraf Oghullari, família turca que va rebre l'encàrrec dels seljúcides de controlar les "marques militars" o zones de frontera, al segle xiii
* Toponímia: Àixraf o Behxahr, ciutat d'Iran, de la província de Mazanderan,
* Biografies:
** Al-Àixraf ibn al-Àdil, sultà aiúbida de Diyar Mudar i de Damasc de 1229 a 1237
** Al-Àixraf ibn al-Mansur, sultà aiúbida d'Homs de 1248 a 1263
** Al-Àixraf ibn al-Masud, nominal sultà aiúbida d'Egipte de 1250 a 1254
** al-Àixraf Salah ad-Din Khalil, sultà mameluc bahrita d'Egipte de 1290 a 1293
** Kudjuk o al-Àixraf Alah-ad-Din Kudjuk, sultà mameluc bahrita d'Egipte de 1341 a 1342
** Xaban II o al-Àixraf Nasir-ad-Din Xaban II, sultà mameluc bahrita d'Egipte de 1363 a 1376
** al-Àixraf Sayf-ad-Din Barsbay, sultà mameluc burjita d'Egipte de 1422 a 1438
** Ínal al-Ajrud o al-Àixhraf Sayf-ad-Din Inal, sultà burjita d'Egipte de 1453 a 1460
** al-Àixhraf Sayf-ad-Din Kaitbay o Qàït-bay, sultà burjita d'Egipte de 1468 a 1496
** Àixraf Mohamed Ben Qaitbay, sultà burjita d'Egipte (1496-1497 i 1497-1498)
** al-Àixraf Djanbalat sultà burjita d'Egipte de 1500 a 1501
** Qànsawh al-Ghawrí o al-Àixraf Kansawh al-Ghawri, sultà burjita d'Egipte de 1501 a 1516
** al-Àixraf Tumanbay, sultà burjita d'Egipte el 1516
** Àixraf Khan governant de l'Afganistan del 1725 al 1729
** Àixraf Lutfi Secretari general de l'Organització de Països Exportadors de Petroli (OPEP) del 1965 al 1966
** Àixraf Alí Khan (Delhi, 1727 - Azimabad, 1772/1773), príncep i poeta Indi
** Àixraf Jahangir (1289-1405), príncep de Simnan, al Khorasan, i sufí a l'Índia
# Àixraf Alí Khan

Àixraf Alí Khan (Delhi, 1727 - Azimabad, 1772/1773) fou un príncep i poeta indi, germà de llet de l'emperador mogol Ahmad Xah Bahadur (1748-1754), fill de Mirza Alí Khan Nukta, cortesà de Muhàmmad Xah i nebot d'Iraj Khan, nazim (governador) de Murshidabad (per Àhmad Xah). Va escriure poesies en urdú i persa amb el pseudònim Fughan o Fighan. Va rebre del seu germà de llet el títol de Zarif-al-Mulk Kokaltaix-Khan Bahadur (1754). Va morir a Azimabad el 1772/1773. El seu diwan fou publicat a Karachi el 1950.

## Referències

* ↑ Chatterjee, Kumkum. Merchants, Politics, and Society in Early Modern India: Bihar, 1733-1820 (en anglès). BRILL, 1996, p.210. ISBN 9004103031.

## Bibliografia

* M. Baqir, "ĀŠRAF-ʿALĪ KHAN FOḠĀN" a Encyclopaedia Iranica